21. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 290 της 21/25 Σεπτ. 1973 (ΦΕΚ Α΄ 237) Περί ορισμού συνθέσεως και διαρθρώσεως των θέσεων εκπαιδευτικού και βοηθητικού εργαστηριακού προσωπικού της Μέσης και Κατωτέρας Επαγγελματικής Σχολής της Σιβιτανιδείου Σχολής Τεχνών και Επαγγελμάτων. ΄Εχοντες υπ’ όψει: 1.Τας διατάξεις του άρθρου μόνου, του Ν. 6304/34 «περί καθορισμού της βαθμολογικής και μισθολογικής κλίμακος των υπαλλήλων της Σιβιτανιδείου Σχολής Τεχνών και Επαγγελμάτων» (ΦΕΚ 342/τ.Α΄), ως ετροποποιήθη και συνεπληρώθη δια του άρθρου του 6 Ν. 3973/2/7.9.1959 «περί ενοποιήσεως και συντονισμού της Διοικήσεως της Επαγγελματικής Εκπαιδεύσεως» (ΦΕΚ 187/τ.Α΄). 2.Τας διατάξεις του άρθρου 25 του Ν.Δ. 580/70 «περί του εποπτικού, εκπαιδευτικού, βοηθητικού εργαστηριακού, διοικητικού και βοηθητικού προσωπικού των κατωτέρων και μέσων επαγγελματικών σχολών και τινων οργανωτικών διατάξεων» (ΦΕΚ 139/τ.Α΄). 3.Τας διατάξεις των άρθρων 29 και 31 της υπ’ αριθ. 11020/72 αποφάσεως του Πρωθυπουργού «περί οργανώσεως του Υπουργείου Προγραμματισμού και Κυβερνητικής Πολιτικής» (ΦΕΚ 465/τ.Β΄). 4.Την υπ’ αριθ. 11300/Δ/1972 απόφασιν του Πρωθυπουργού «περί καθορισμού των αρμοδιοτήτων του παρά τω Πρωθυπουργώ Υπουργού, των Υφυπουργών, του Γενικού Γραμματέως, ως και των ανωτάτων και ανωτέρων υπαλλήλων του αυτού Υπουργείου» (ΦΕΚ 473/τ.Β΄). 5.Τας υπ’ αριθ. 465/ΛΣΤ/30.5.73 και 514/28.8.1973 Πράξεις του Διοικητικού Συμβουλίου της Σιβιτανιδείου Σχολής Τεχνών και Επαγγελμάτων. 6.Την υπ’ αριθ. 686/14.8.73 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών. 7.Την υπ’ αριθ. 586/29.8.1973 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ επί του Προγραμματισμού και Κυβερνητικής Πολιτικής, Εθνικής Παιδείας και Θρησκευμάτων και Οικονομικών, απεφασίσαμεν και διατάσσομεν: ΄Αρθρον 1. Θέσεις εκπαιδευτικού και βοηθητικού  εργαστηριακού προσωπικού. 1.Αι θέσεις του εκπαιδευτικού και βοηθητικού εργαστηριακού προσωπικού της Κατωτέρας Επαγγελματικής Σχολής της Σιβιτανιδείου Σχολής Τεχνών και Επαγγελμάτων, περιλαμβανούσης τα τμήματα ειδικοτήτων, α)Ηλεκτροτεχνιτών, β)Μηχανοτεχνιτών, γ)Τεχνιτών Αυτοκινήτων, δ)Τεχνιτών Υδραυλικών, ε)Τεχνιτών Ξυλουργών-Επιπλοποιών, στ)Τεχνιτών Οικοδόμων, ορίζονται ως ακολούθως: α)Πτυχιούχων Ανωτάτων Τεχνικών Σχολών μία (1), ειδικότητος Μηχανολόγου ή Ηλεκτρολόγου ή Μηχανολόγου Ηλεκτρολόγου ή Πολιτικού Μηχανικού. β)Πτυχιούχων Ανωτέρων Τεχνικών Σχολών είκοσι (20) εξ ων, τέσσαρες (4) ειδικότητος Ηλεκτρολόγου, επτά (7) ειδικότητος Μηχανολόγου, δύο (2) ειδικότητος Μηχανικού αυτοκινήτων ή Μηχανολόγου, τρεις (3) ειδικότητος Υδραυλικού ή Μηχανολόγου, δύο (2) ειδικότητος Σχεδιαστού, μία (1) ειδικότητος Επιπλοποιού ή Μηχανολόγου και μια (1) ειδικότητος Δομικού. δ)Πτυχιούχων Κατωτέρων Τεχνικών Σχολών ή εμπειροτεχνιτών οκτώ (8), εξ ων, μία (1) ειδικότητος Ηλεκτροτεχνίτου, μία (1) ειδικότητος Μηχανοτεχνίτου, μία (1) ειδικότητος τεχνίτου αυτοκινήτων, μία (1) ειδικότητος τεχνίτου Υδραυλικού, δύο (2) ειδικότητος Ξυλουργού και δύο (2) ειδικότητος Οικοδόμου. ε)Εκπαιδευτικών μαθημάτων γενικής εκπαιδεύσεως έξ (6), εξ ων τρεις (3) ειδικότητος Φιλολόγου ή Θεολόγου και τρείς (3) ειδικότητος Μαθηματικού ή Φυσικού ή Χημικού. στ)Πτυχιούχων Εθνικής Ακαδημίας Σωματικής Αγωγής μία (1). ΙΙ.Αι θέσεις του εκπαιδευτικού και βοηθητικού εργαστηριακού προσωπικού της Μέσης Επαγγελματικής Σχολής της Σιβιτανιδείου Σχολής Τεχνών και Επαγγελμάτων, περιλαμβανούσης τα Τμήματα ειδικοτήτων, α)Ηλεκτρολόγων, β)Μηχανολόγων, γ)Μηχανικών Αυτοκινήτων, δ)Δομικών, ε)Ψυκτικών, στ)Σχεδιαστών, ζ)Υδραυλικών, η)Ηλεκτρονικών, θ)Χημικών, ι)Διακοσμητών, ορίζονται ως ακολούθως: α)Πτυχιούχων Ανωτάτων Τεχνικών Σχολών έξ (6), εξ ων μία (1) ειδικότητος Μηχανολόγου ή Ηλεκτρολόγου ή Μηχανολόγου-Ηλεκτρολόγου ή Πολιτικού Μηχανικού ή Αρχιτέκτονος Μηχανικού ή Χημικού Μηχανικού, μία (1) ειδικότητος Μηχανολόγου ή Μηχανολόγου-Ηλεκτρολόγου Μηχανικού, μία (1) ειδικότητος Ηλεκτρολόγου ή Ηλεκτρολόγου-Μηχανολόγου Μηχανικού, μία (1) ειδικότητος Πολιτικού Μηχανικού, μία (1) ειδικότητος Αρχιτέκτονος Μηχανικού, μία (1) ειδικότητος Χημικού Μηχανικού. β)Πτυχιούχων Ανωτάτης Σχολής Καλών Τεχνών, μία (1). γ)Πτυχιούχων Ανωτέρων Τεχνικών Σχολών δέκα οκτώ (18), εξ ων τέσσαρες (4) ειδικότητος Πολιτικού, δύο (2) ειδικότητος Ηλεκτρολόγου, Μία (1) ειδικότητος Ηλεκτρολόγου ή Ηλεκτρονικού, έξ (6) ειδικότητος Μηχανολόγου, μία (1) ειδικότητος Μηχανολόγου ή Ηλεκτρολόγου, μία (1) ειδικότητος Πολιτικού ή Εργοδηγού Σχεδιαστού και τρεις (3) ειδικότητος Ηλεκτρονικού. δ)Πτυχιούχων Μέσων Τεχνικών Σχολών τριάκοντα μία (31), εξ ων τέσσαρες (4) ειδικότητος Ηλεκτρολόγου, τέσσαρες (4) ειδικότητος Μηχανολόγου, μία (1) ειδικότητος Μηχανικού Αυτοκινήτων, μία (1) ειδικότητος Μηχανικού Αυτοκινήτων ή Μηχανολόγου, Τρεις (3) ειδικότητος Δομικού, τρεις (3) ειδικότητος Ψυκτικού ή Μηχανολόγου, τρεις (3) ειδικότητος Ηλεκτρονικού, τρεις (3) ειδικότητος Χημικού, τρεις (3) ειδικότητος Σχεδιαστού, τέσσαρες (4) ειδικότητος Διακοσμητού και δύο (2) ειδικότητος υδραυλικού. ε)Πτυχιούχων Κατωτέρων Τεχνικών Σχολών ή Εμπειροτεχνικών έξ (6), εξ ων δύο (2) ειδικότητος Ηλεκτροτεχνίτου, μία (1) ειδικότητος μηχανοτεχνίτου, μία (1) ειδικότητος Τεχνίτου Αυτοκινήτων, μία (1) ειδικότητος Οικοδόμου, και μία (1) ειδικότητος Τεχνίτου Ψύξεως ή Μηχανοτεχνίτου. στ)Εκπαιδευτικών μαθημάτων γενικής εκπαιδεύσεως δέκα τρεις (13), εξ ων πέντε (5) ειδικότητος Φιλολόγου ή Θεολόγου, πέντε (5) ειδικότητος Μαθηματικού ή Φυσικού, ή Χημικού, μία (1) ειδικότητος Χημικού και δύο (2) ειδικότητος Αγγλικής γλώσσης. ζ)Πτυχιούχων Εθνικής Ακαδημίας Σωματικής Αγωγής, μία (1). ΄Αρθρον 2. Κατανομή των θέσεων κατά Κατηγορίας,  Κλάδους και Βαθμούς. Αι, δια του άρθρου 1 του παρόντος, συνιστώμεναι θέσεις εις την Κατωτέραν και τας Μέσας Σχολάς, κατανέμονται ως ακολούθως: (Μετά την σελ. 512,06) Σελ. 512,07 Τεύχος 503- Σελ. 91 Σιβιτανίδειος Σχολή 32.Ε.ε.21 Α΄ Κατηγορία. Κλάδος Α1, Εκπαιδευτικών Τεχνολογικών Μαθημάτων, Πτυχιούχων Ανωτάτων Τεχνικών Σχολών, θέσεις επτά (7) επί βαθμοίς 6ω έως 2ω. Κλάδος Α2, Εκπαιδευτικών μαθημάτων γενικής εκπαιδεύσεως, πτυχιούχων Ανωτάτων Σχολών, θέσεις δέκα εννέα (19), εξ ων δύο (2) επί βαθμώ 2ω, τέσσαρες (4) επί βαθμώ 3ω και δέκα τρείς (13) επί βαθμώ 7ω έως 4ω. Κλάδος Α3, Πτυχιούχων Ανωτάτης Σχολής Καλών Τεχνών, θέσις μία (1), επί βαθμώ 7ω έως 4ω. Κλάδος Α5, Εκπαιδευτικών Τεχνολογικών Μαθημάτων, Πτυχιούχων Ανωτέρων Τεχνικών Σχολών και της Σ.Ε.Λ.Ε.Τ.Ε., θέσεις δέκα εννέα (19) εξ ων πέντε (5) επί βαθμώ 3ω και δέκα τέσσαρες (14) επί βαθμοίς 8ω έως 4ω. Κεναί θέσεις εν τω Κλάδω Α5, μη δυνάμεναι να πληρωθούν, ελλείψει υποψηφίων, διεθετόντων τ’ απαιτούμενα προσόντα προσαυξάνουν κατ’ ίσον αριθμόν τας θέσεις του Κλάδου Β1. Κλάδος Α6, Πτυχιούχων Εθνικής Ακαδημίας Σωματικής Αγωγής, θέσεις δύο (2), εξ ων μία (1) επί βαθμώ 3ω και μία (1) επί βαθμοίς 8ω έως 4ω. Β΄ Κατηγορία. Κλάδος Β1, Εκπαιδευτικών Τεχνολογικών μαθημάτων, πτυχιούχων Ανωτέρων Τεχνικών Σχολών, θέσεις πέντε (5), εξ μία (1) επί βαθμοίς 5ω ή 4ω και τέσσαρες (4) επί βαθμοίς 8ω έως 6ω. Αι θέσεις του Κλάδου Β1 προσαυξάνουν τας θέσεις του Κλάδου Α5, εφ’ όσον οι διοριζόμενοι έχουν ή αποκτούν τα προσόντα προς διορισμόν εις θέσεις του Κλάδου τούτου. Κλάδος Β2, Εκπαιδευτικών Τεχνολογικών Μαθημάτων και εργαστηριακών ασκήσεων, πτυχιούχων Μέσων Τεχνικών Σχολών, θέσεις πεντήκοντα μία (51) εξ ων δέκα επτά (17) επί βαθμοίς 5ω έως 4ω και τριάκοντα τέσσαρες (34) επί βαθμοίς 9ω έως 6ω. Κλάδος Β4, Εκπαιδευτικών Εργαστηριακών ασκήσεων, πτυχιούχων Κατωτέρων Τεχνικών Σχολών, θέσεις δέκα τέσσαρες (14) επί βαθμοίς 11ω έως 6ω. ΄Αρθρον 3. Προσόντα. Εις τας υπό του παρόντος Πρ. Διατάγματος προβλεπομένας θέσεις Εκπαιδευτικού και βοηθητικού εργαστηριακού προσωπικού της Κατωτέρας και Μέσης Επαγγελματικής Σχολής της Σιβιτανιδείου Σχολής Τεχνών και Επαγγελμάτων, διορίζονται οι έχοντες τα υπό του άρθρου 10 του Ν.Δ. 580/1970 οριζόμενα ειδικά τυπικά προσόντα δι’ έκαστην περίπτωσιν. ΄Αρθρον 4. Αποδοχαί. 1.Οι ανήκοντες εις τους Κλάδους, Α1, Α5, Β1, Β2 και Β4 του άρθρου 2 του παρόντος, λαμβάνουν μηνιαίας αποδοχάς ίσας προς τας καταβαλλομένας εις τους επί αντιστοίχω βαθμώ τακτικούς τεχνικούς υπαλλήλους του Υπουργείου Δημοσίων ΄Εργων, Μηχανικούς, Υπομηχανικούς, Εργοδηγούς και Τεχνίτας, μετά των πάσης φύσεως επιδομάτων αυτών, περιλαμβανομένων και των διατηρηθέντων ως προσωρινών, ως και των άλλως εκάστοτε καθοριζομένων. Σελ. 512,08 Τεύχος 503- Σελ. 92 2.Οι ανήκοντες εις τους Κλάδους Α2, Α3 και Α6 του άρθρου 2 του παρόντος, λαμβάνουν μηνιαίας αποδοχάς ίσας προς τας καταβαλλομένας εις τους επί αντιστοίχω ειδικότητι και βαθμώ λειτουργούς Μέσης Εκπαιδεύσεως, μετά των πάσης φύσεως επιδομάτων αυτών. ΄Αρθρον 5. Διευθυνταί και Προϊστάμενοι Μέσης και Κατωτέρας Σχολής της Σιβιτανιδείου Δημοσίας Σχολής  Τεχνών και Επαγγελμάτων. 1.Διευθυντής της Μέσης Τεχνικής Σχολής Εργοδηγών, ορίζεται δι’ αποφάσεως του Δ.Σ. της Σ.Σ.Τ.Ε., προτάσει του Γενικού Διευθυντού αυτής, εις των Εκπαιδευτικών του Κλάδου Α1. 2.Διευθυντής της Κατωτέρας Τεχνικής Σχολής, ορίζεται δι’ αποφάσεως του Δ.Σ. της Σ.Σ.Τ.Ε., προτάσει του Γενικού Διευθυντού αυτής, εις των εκπαιδευτικών του Κλάδου Α1 και εν ελλείψει του Κλάδου Α5. 3.Οι Διευθυνταί της Μέσης και Κατωτέρας Σχολής ορίζονται δια χρονικόν διάστημα τριών ετών και κατά μήνα Ιούλιον. 4.Ως Προϊστάμενοι των Τμημάτων ειδικότητος της Μέσης και Κατωτέρας Σχολής, ορίζονται ανά τριετίαν και κατά μήνα Ιούλιον, δι’ αποφάσεως του Δ.Σ. της Σ.Σ.Τ.Ε., προτάσει του Γενικού Διευθυντού αυτής, εκπαιδευτικοί του Κλάδου Α1 ή Α5 και εν ελλείψει του Κλάδου Β2 αντιστοίχου ειδικότητος προς το Τμήμα. 5.Ως Προϊστάμενοι Εργαστηρίων, ορίζονται ανά τριετίαν και κατά μήνα Ιούλιον, δι’ αποφάσεως του Γεν. Διευθυντού της Σ.Σ.Τ.Ε., προτάσει του Διευθυντού εκάστης των Σχολών εκάστης αυτής, εκπαιδευτικοί του Κλάδου Α5 ή Β2 αντιστοίχου ειδικότητος. ΄Αρθρον 6. ΄Ενταξις υπηρετούντος προσωπικού. 1.Το νυν υπηρετούν μόνιμον εκπαιδευτικόν και βοηθητικόν εργαστηριακόν προσωπικόν εντάσσεται εις τους υπό του παρόντος Προεδρ. Δ/τος, προβλεπομένους κλάδους και βαθμούς δι’ αποφάσεως του Διοικητικού Συμβουλίου της Σχολής, εκδιδομένης προτάσει του οικείου Υπηρεσιακού Συμβουλίου, δημοσιευομένης εις την Εφημερίδα της Κυβερνήσεως και λαμβάνει τας αντιστοίχους αποδοχάς, εφαρμοζομένων αναλόγως των διατάξεων του άρθρου 22 παρ. 6 του Ν.Δ. 580/1970. 2.Η τυχόν υπεραριθμία εις ειδικότητας κλάδου τινός, ως αύται ορίζονται δια του παρόντος επάγεται την μη πλήρωσιν των θέσεων ετέρων ειδικοτήτων του αυτού κλάδου. 3.Το επί σχέσει εργασίας ιδιωτικού δικαίου αορίστου χρόνου εκπαιδευτικόν και βοηθητικόν εργαστηριακόν προσωπικόν, το διεπόμενον υπό των διατάξεων του Ν.Δ. 169/1969 παραμένει εν υπηρεσία μέχρι της καθ’ οιονδήποτε τρόπον εξόδου του εκ ταύτης, μη πληρουμένων ισαρίθμων θέσεων μονίμου προσωπικού των αντιστοίχων κλάδων. 4.Ο επί βαθμώ 3ω υπηρετών εις τον Κλάδον Πτυχιούχων Ανωτάτης Σχολής Καλών Τεχνών διατηρεί τον βαθμόν τούτον μέχρι της καθ’ οιονδήποτε τρόπον εξόδου του εκ της υπηρεσίας. Εις τον Ημέτερον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Διατάγματος. 32.Ε.ε.21 Σιβιτανίδειος Σχολή 